
I PRIEDAS

PREPARATO CHARAKTERISTIKŲ SANTRAUKA


1.	VAISTINIO PREPARATO PAVADINIMAS

Aktultum 600 mg plėvele dengtos tabletės


2.	KOKYBINĖ IR KIEKYBINĖ SUDĖTIS

Kiekvienoje plėvele dengtoje tabletėje yra 600 mg tiokto rūgšties.

Pagalbinė medžiaga, kurios poveikis žinomas
Kiekvienoje plėvele dengtoje tabletėje yra 3,125 mg laktozės monohidrato.

Visos pagalbinės medžiagos išvardytos 6.1 skyriuje.


3.	FARMACINĖ FORMA

Plėvele dengta tabletė

Aktultum yra geltona, ovali, abipus išgaubta, plėvele dengta tabletė, lygiu paviršiumi, kurios storis yra 6,4 mm±0,2 mm, ilgis 21,0 mm±0,4 mm, plotis 9,7 mm±0,4 mm.


4.	KLINIKINĖ INFORMACIJA

4.1	Terapinės indikacijos

Diabetinės polineuropatijos sukeltų jutimų sutrikimų gydymas.

Aktultum skirtas vartoti suaugusiesiems.

4.2	Dozavimas ir vartojimo metodas

Dozavimas

Aktultum paros dozė yra viena plėvele dengta tabletė (atitinka 600 mg tiokto rūgšties), kurią reikia išgerti maždaug 30 minučių iki pirmojo valgymo.

Esant sunkiems jutimo sutrikimams, rekomenduojama iš pradžių skirti gydymą infuzijomis.

Vaikų populiacija
Aktultum 600 mg plėvele dengtų tablečių vaikams ir paaugliams vartoti negalima, nes nepakanka klinikinio patyrimo.

Vartojimo metodas
Vartoti per burną.
Aktultum 600 mg plėvele dengtą tabletę reikia nuryti visą nevalgius, užgeriant pakankamu skysčio kiekiu. Kartu su vaistiniu preparatu vartojamas maistas gali mažinti tiokto rūgšties absorbciją, todėl rekomenduojama, ypač pacientams, kurių ilgesnis skrandžio išsituštinimo laikas, visą paros dozę išgerti pusę valandos prieš pusryčius.

Diabetinė polineuropatija yra lėtinė liga, todėl Aktultum tabletes gali prireikti vartoti ilgai. Diabetinės polineuropatijos gydymo pagrindas yra optimali diabeto kontrolė.

4.3	Kontraindikacijos

Padidėjęs jautrumas veikliajai arba bet kuriai 6.1 skyriuje nurodytai pagalbinei medžiagai.

4.4	Specialūs įspėjimai ir atsargumo priemonės

Pavartojus Aktultum gali pakisti šlapimo kvapas, tačiau kliniškai tai nereikšminga.

Gydant tiokto rūgštimi, pacientams nustatyta Autoimuninio Insulino Sindromo (AIS) atvejų. Gydant tiokto rūgštimi, pacientai, turintys tokius žmogaus leukocitų antigeno alelius, kaip HLA-DRB1*04:06 ir HLA - DRB1*04:03, labiau linkę susirgti AIS. HLA-DRB1*04:03 alelis (imlumo AIS rizikos koeficientas  – 1,6) ypač paplitęs tarp europidų rasės žmonių, daugiau pietinėje, nei šiaurinėje Europoje, o HLA - DRB1*04:06 alelis (imlumo AIS rizikos koeficientas – 56,6) ypač paplitęs tarp japonų ir korėjiečių pacientų. 
Į AIS galimybę reikėtų atsižvelgti atliekant diferencinę spontaninės hipoglikemijos diagnostiką tiokto rūgštimi gydomiems pacientams (žr. 4.8 skyrių). 
Šio vaistinio preparato sudėtyje yra laktozės. Šio vaistinio preparato negalima vartoti pacientams, kuriems nustatytas retas paveldimas sutrikimas – galaktozės netoleravimas, visiškas laktazės stygius arba gliukozės ir galaktozės malabsorbcija. 

4.5	Sąveika su kitais vaistiniais preparatais ir kitokia sąveika

Aktultum silpnina kartu vartojamos cisplatinos poveikį.

Tiokto rūgštis su metalais sudaro chelatus, todėl vaistinį preparatą vartoti kartu su metalų preparatais (pvz., geležies ar magnio vaistiniais preparatais, pieno produktais, nes jų sudėtyje yra kalcio) draudžiama. Jeigu Aktultum išgeriama 30 min. prieš pusryčius, geležies ar magnio vaistinius preparatus galima gerti per pietus ar vakare.

Aktultum gali sustiprinti kartu vartojamų insulino ir geriamųjų vaistinių preparatų nuo cukrinio diabeto gliukozės koncentraciją kraujyje mažinantį poveikį. Todėl rekomenduojama reguliariai tikrinti gliukozės koncentraciją kraujyje, ypač gydymo Aktultum pradžioje. Kad būtų išvengta hipoglikemijos, pavieniais atvejais būtina mažinti insulino arba geriamųjų vaistinių preparatų nuo cukrinio diabeto dozę.

Reguliarus alkoholio vartojimas reikšmingai padidina neuropatijos atsiradimo bei jos progresavimo pavojų, todėl gali sumažinti gydymo Aktultum veiksmingumą. Dėl to diabetine polineuropatija sergantiems pacientams rekomenduojama atsisakyti alkoholio. Toks nurodymas tinka ir laikotarpiais, kurių metu gydymas šiuo vaistiniu preparatu neskiriamas.

4.6	Vaisingumas, nėštumo ir žindymo laikotarpis

Nėštumas
Duomenų apie tiokto rūgšties vartojimą nėščiosioms nėra. Tyrimų su gyvūnais nepakanka, kad būtų galima įvertinti toksinį poveikį reprodukcijai (žr. 5.3 skyrių).

Aktultum negalima vartoti nėštumo laikotarpiu, nebent moters klinikinė būklė reikalauja gydymo tiokto rūgštimi.

Žindymas
Nežinoma, ar tiokto rūgštis arba jos metabolitai išsiskiria į gydytų moterų pieną. Atsižvelgiant į žindymo naudą vaikui ir gydymo naudą moteriai, reikia nuspręsti, ar nutraukti žindymą, ar susilaikyti nuo gydymo Aktultum.

Vaisingumas
Tiokto rūgštis žiurkių vaisingumui įtakos nedarė (žr. 5.3 skyrių).

4.7	Poveikis gebėjimui vairuoti ir valdyti mechanizmus

Aktultum gali daryti poveikį gebėjimui vairuoti ir valdyti mechanizmus. Pasireiškus šalutiniam poveikiui, tokiam kaip  svaigulys ar kitiems centrinės nervų sistemos sutrikimams, reikia vengti veiklų, kurioms reikia didesnio dėmesio, pavyzdžiui vairavimo ir mechanizmų ar pavojingų įrankių valdymo.

4.8	Nepageidaujamas poveikis
Nepageidaujamo poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1 000 iki < 1/100), retas (nuo ≥ 1/10 000 iki < 1/1 000), labai retas (< 1/10 000) ir nežinomas (negali būti apskaičiuotas pagal turimus duomenis).


	Organų sistemų klasė
	Dažnis 
	Šalutinis poveikis

	Imuninės sistemos sutrikimai
	Labai reti
	Alerginės reakcijos, pvz., odos išbėrimas, dilgėlinė ir niežulys.

	
	Dažnis nežinomas 
	Autoimuninis insulino sindromas (žr. 4.4 skyrių).

	Metabolizmo ir mitybos sutrikimai
	Labai reti
	Hipoglikemija*

	Nervų sistemos sutrikimai
	Dažni
	Svaigulys (vertigo)*

	
	Labai reti
	Skonio sutrikimas*, galvos skausmas*, padidėjęs prakaitavimas*

	Akių sutrikimai
	Labai reti
	Regėjimo sutrikimas

	Virškinimo trakto sutrikimai
	Dažni
	Pykinimas

	
	Labai reti
	Vėmimas, virškinimo trakto skausmas bei viduriavimas 



*Dėl pagerėjusio gliukozės pasisavinimo retais atvejais gali sumažėti gliukozės koncentracija kraujyje. Dėl šios priežasties buvo hipoglikemijai būdingų simptomų, pvz., svaigulio, sustiprėjusio prakaitavimo, galvos skausmo bei matymo sutrikimo, atvejų.

Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

4.9	Perdozavimas

Simptomai
Perdozavus gali pasireikšti pykinimas, vėmimas ir galvos skausmas.
Atsitiktinai arba siekiant nusižudyti išgėrus 10‑40 g tiokto rūgšties dozę kartu su alkoholiu nustatyta sunkių, kartais net mirtį sukėlusių, apsinuodijimo simptomų. Apsinuodijimo klinikiniai požymiai iš pradžių pasireiškia psichomotoriniu neramumu ar sąmonės aptemimu, vėliau atsiranda generalizuotų traukulių ir pieno rūgšties sukelta acidozė. Pranešama, kad apsinuodijimas didelėmis tiokto rūgšties dozėmis sukėlė hipoglikemiją, šoką, rabdomiolizę, hemolizę, diseminuotąją intravaskulinę koaguliaciją (DIK), kaulų čiulpų slopinimą ir įvairių organų funkcijos nepakankamumą.

Gydymas
Jei atsiranda nors menkiausias įtarimas, kad galimas apsinuodijimas Aktultum (pvz., suaugęs žmogus išgėrė daugiau kaip dešimt 600 mg tablečių arba vaikas išgėrė daugiau kaip 50 mg/kg kūno svorio dozę), pacientą reikia nedelsiant guldyti į ligoninę ir pradėti įprastinį apsinuodijimo gydymą (pvz.: sukelti vėmimą, plauti skrandį, sugirdyti aktyvintosios anglies ir t. t.). Generalizuotus traukulius, pieno rūgšties sukeltą acidozę ir kitokius gyvybei pavojingus apsinuodijimo padarinius būtina šalinti pagal šiuolaikinius intensyviosios terapijos principus ir simptominio gydymo poreikius. Hemodializė, hemoperfuzija arba filtracija didesnio tiokto rūgšties pašalinimo neužtikrina.


5.	FARMAKOLOGINĖS SAVYBĖS

5.1 	Farmakodinaminės savybės

Farmakoterapinė grupė – kiti virškinimo traktą bei metabolizmą veikiantys vaistiniai preparatai, ATC kodas – A16AX01.

Veikimo mechanizmas
Į vitaminus panaši tiokto rūgštis sintezuojama endogeniškai ir atlieka kofermento funkciją oksidaciniame alfa-keto rūgščių dekarboksilinimo procese.

Dėl cukrinio diabeto sukeltos padidėjusios gliukozės koncentracijos kraujyje kraujagyslių sienelės baltymų matricoje kaupiasi gliukozė ir susidaro  galutiniai pažengusio glikozilinimoproduktai“ (angl.: Advanced Glycosylation End Products). Šis procesas sukelia endoneuralinės kraujo tėkmės sumažėjimą ir endoneuralinę hipoksiją bei išemiją, susijusią su laisvųjų radikalų, kurie pažeidžia periferinius nervus, susidarymu. Be to, periferiniuose nervuose sumažėja antioksidantų, pavyzdžiui, gliutationo.

Farmakodinaminis poveikis
Tyrimų metu nustatyta, kad tiokto rūgštis veikia žiurkėms streptozotocino sukelto cukrinio diabeto biocheminius procesus: sumažėja  galutinių pažengusio glikozilinimoproduktų susidarymas, padidėja endoneuralinė kraujo tėkmė, didinama fiziologinio antioksidanto gliutationo koncentracija ir kaip antioksidantas mažina laisvųjų radikalų kiekį cukrinio diabeto pažeistuose nervuose. 

Eksperimentinių tyrimų metu nustatytas poveikis rodo, kad tiokto rūgštis gali pagerinti periferinių nervų funkciją. Tai susiję su jutimų sutrikimais, sergant diabetine polineuropatija, kuri gali pasireikšti  parestezija (pavyzdžiui, deginimo, skausmo pojūčiais, tirpimu, dilgčiojimu).

Klinikinis veiksmingumas ir saugumas
Be ankstesnės klinikinės patirties gydant dibetinę polineuropatiją tiokto rūgštimi, 1995 m. atliktas klinikinis placebu kontroliuojamas daugiacentris tyrimas. Tyrimo rezultatai parodė, kad tiokto rūgštis teigiamai veikia tirtus simptomus (pvz., deginimą, skausmą, tirpimą ir dilgčiojimą).

Eksperimentinių tyrimų duomenimis, tiokto rūgštis panaši į insuliną tuo, kad per fosfatidilinositol-3-kinazę didina gliukozės pasisavinimą nervų, raumenų ir riebalų ląstelėse.

5.2	Farmakokinetinės savybės

Absorbcija
Išgerta tiokto rūgštis žmogaus virškinimo trakte greitai absorbuojama. Dėl ekstensyvaus pirmojo prasiskverbimo pro kepenis efekto absoliutus tiokto rūgšties biologinis prieinamumas išgėrus vaistinio preparato yra maždaug 20 %, palyginti su tuo, kuris būna pavartojus į veną.
Santykinis tiokto rūgšties tablečių biologinis prieinamumas pavartojus per burną yra daugiau nei 60 %, palyginti su geriamojo tirpalo vartojimu.

Pasiskirstymas
Dėl tiokto rūgšties greito pasiskirstymo audiniuose, jos pusinės eliminacijos laikas žmogaus organizme yra maždaug 25 min. Išgėrus 600 mg tiokto rūgšties dozę didžiausia koncentracija plazmoje yra maždaug 4 µg/ml, ji susidaro per 0,5 val. 

Biotransformacija
Tiokto rūgšties biotransformacija daugiausia vyksta oksidaciniam šoninių grandinių trumpinimui (β – oksidacija) ir (arba) atitinkamų tiolių S-metilinimo būdu. 

Eliminacija
Tyrimų su gyvūnais (žiurkėmis, šunimis) metu radioaktyvaus žymėjimo pagalba nustatyta, kad 80‑90 % vaistinio preparato išsiskiria pro inkstus metabolitų pavidalu. Žmogaus šlapime irgi būna tik mažas nepakitusio vaistinio preparato kiekis. 

1997 metų palyginamųjų biologinio prieinamumo (atvirų, atliktų kryžminiu būdu) tyrimų, kuriuose dalyvavo 24 savanoriai (22‑40 metų), duomenimis, geriant vienkartinę vienos tiokto rūgšties plėvele dengtos tabletės vieną kartą per parą dozę, palyginti su geriamuoju tirpalu (abiem atvejais dozė atitiko 600 mg tiokto rūgšties), nustatyti tokie abiejų tiokto rūgšties enantiomerų rodmenys.

Lentelė. Dviejų tiokto rūgšties enantiomerų farmakokinetiniai parametrai, gauti atliekant lyginamąjį biologinio prieinamumo tyrimą. Rezultatai pateikiami kaip Cmax ir AUC0-inf vudurkis (VK%.) ir tmax vidurkis (diapazonas).


	
	Tiriamasis vaistinis preparatas 
	Palyginamasis vaistinis preparatas 

	
	R tiokto rūgštis
	S tiokto rūgštis
	R tiokto rūgštis
	S tiokto rūgštis

	Cmax [ng/ml]
	2796,96
	1282,57
	8946,44
	4201,41

	VK (%)
	60,59
	54,04
	44,90
	44,50

	tmax [val.]
	0,507
	0,458
	0,292
	0,271

	(min‑max)
	(0,333‑1,50)
	(0,167‑1,50)
	(0,167‑0,50)
	(0,167‑0,333)

	AUC0- [ng val./ml]
	2335,14
	1086,23
	3912,90
	1748,52

	VK (%)
	43,91
	43,55
	36,97
	39,14



Enantiomerų plazmos farmakokinetikos profilių kreivės po vienos 600 mg tiokto rūgšties plėvele dengtos tabletės vartojimo parodytos toliau pateikiamuose paveiksluose

R- ir S-tiokto rūgšties koncentracijos plazmoje vidurkis (n = 24)

1 pav. Vidutinė R ir S-tiokto rūgšties koncentracija plazmoje (aritmetinis vidurkis± SEM) 24 sveikiems savanoriams (12 vyrų ir 12 moterų) po vienkartinės 600 mg raceminės tiokto rūgšties plėvele dengtos tabletės dozės išgėrimo 


R-α-tiokto rūgštis

S-α-tiokto rūgštis

2 pav. Individualus R ir S tiokto rūgšties koncentracijos kitimas plazmoje (aritmetinis vidurkis ± standartinis nuokrypis) per laiką 24 sveikiems savanoriams (12 vyrų ir 12 moterų) išgėrus vienkartinę 600 mg raceminės tiokto rūgšties plėvele dengtos tabletės dozę

5.3	Ikiklinikinių saugumo tyrimų duomenys

Ūminis ir lėtinis toksinis poveikis
Vaistinio preparato toksinis poveikis pasireiškia vegetacinės ir centrinės nervų sistemos simptomais (žr. 4.9 skyrių). Vartojant kartotines vaistinio preparato dozes kepenys ir inkstai buvo identifikuoti kaip papildomi toksinio poveikio organai.

Mutageninis ir kancerogeninis poveikis
Genotoksiškumo tyrimai jokio mutageninio ar klastogeninio poveikio neparodė.

Kancerogeninio poveikio tyrimų su žiurkėmis duomenimis, geriamoji tiokto rūgštis auglių atsiradimo grėsmės nesukėlė. Tiokto rūgšties auglių atsiradimą skatinančio poveikio tyrimų su žiurkėmis su kancerogenu N nitrozo dimetilaminu (NDEA) duomenimis, gautas neigiamas atsakymas.

Toksinis poveikis dauginimosi funkcijai
Tiokto rūgštis vaisingumo ar embriono vystymosi ankstyvuoju laikotarpiu net geriant didžiausią 68,1 mg/kg dozę neveikė. 

Triušiams į veną leidžiant ne didesnes už toksines patelei vaistinio preparato dozes, sklaidos sutrikimų nebuvo. 


6.	FARMACINĖ INFORMACIJA

6.1	Pagalbinių medžiagų sąrašas

Tabletės branduolys
Mikrokristalinė celiuliozė
Mažai pakeista hidroksipropilceliuliozė
Magnio stearatas
Bevandenis koloidinis silicio dioksidas
Talkas

Tabletės plėvelė (Insta coat aqua III IA-III 40382 geltonasis)
Hipromeliozė
Makrogolis 6000
Laktozė monohidratas
Titano dioksidas (E 171)
Talkas
Chinolino geltonasis (E 104)

6.2	Nesuderinamumas

Tiokto rūgštis in vitro reaguoja su metalo jonų kompleksais (pvz., cisplatina). Tiokto rūgštis sudaro sunkiai tirpius kompleksinius junginius su cukraus molekulėmis.

6.3	Tinkamumo laikas

3 metai.

6.4	Specialios laikymo sąlygos

Laikyti ne aukštesnėje kaip 30 C temperatūroje.
Laikyti gamintojo pakuotėje, kad vaistinis preparatas būtų apsaugotas nuo šviesos.

6.5	Talpyklės pobūdis ir jos turinys 

Tabletės supakuotos į tris, šešias ar devynias neparmatomas PVC/PVDC/aliuminio lizdines plokšteles, kurių kiekvienoje yra po 10 tablečių ir sudėtos į tinkamo dydžio kartono dėžutes kartu su medicinine informacija.
Pakuotės dydžiai: 30, 60 arba 90 plėvele dengtų tablečių.
Gali būti tiekiamos ne visų dydžių pakuotės.

6.6	Specialūs reikalavimai atliekoms tvarkyti ir vaistiniam preparatui ruošti

Nesuvartotą vaistinį preparatą ar atliekas reikia tvarkyti laikantis vietinių reikalavimų. 


7.	REGISTRUOTOJAS

G.L. Pharma GmbH 
Schlossplatz 1 
A-8502 Lannach 
Austrija


8.	REGISTRACIJOS PAŽYMĖJIMO NUMERIS (-IAI) 

LT/1/26/6166/001 – N30
LT/1/26/6166/002 – N60
LT/1/26/6166/003 – N90


9.	REGISTRAVIMO / PERREGISTRAVIMO DATA

Registravimo data 2026 m. spalio 15 d.


10.	TEKSTO PERŽIŪROS DATA

2026 m. spalio 15 d.

Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

























II PRIEDAS

REGISTRACIJOS SĄLYGOS

A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI




A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)

G.L. Pharma GmbH
Industriestrasse 1
A-8502 Lannach
Austrija

arba

Pharmadox Healthcare Limited
Kw20a Kordin Industrial Park
Paola, PLA 3000
Malta

Su pakuote pateikiamame lapelyje nurodomas gamintojo, atsakingo už konkrečios serijos išleidimą, pavadinimas ir adresas.


B.	TIEKIMO IR VARTOJIMO SĄLYGOS AR APRIBOJIMAI

Receptinis vaistinis preparatas.


























III PRIEDAS

ŽENKLINIMAS IR PAKUOTĖS LAPELIS

























A. ŽENKLINIMAS


INFORMACIJA ANT IŠORINĖS PAKUOTĖS

KARTONO DĖŽUTĖ


1.	VAISTINIO PREPARATO PAVADINIMAS

Aktultum 600 mg plėvele dengtos tabletės
acidum thiocticum


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje plėvele dengtoje tabletėje yra 600 mg tiokto rūgšties.


3.	PAGALBINIŲ MEDŽIAGŲ SĄRAŠAS

Kiekvienoje plėvele dengtoje tabletėje yra laktozės.
Daugiau informacijos žr. pakuotės lapelyje.


4.	FARMACINĖ FORMA IR KIEKIS PAKUOTĖJE

Plėvele dengta tabletė

30 plėvele dengtų tablečių.
60 plėvele dengtų tablečių.
90 plėvele dengtų tablečių.


5.	VARTOJIMO METODAS IR BŪDAS (-AI)

Vartoti per burną.
Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR  NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP: mm.MMMM


9.	SPECIALIOS LAIKYMO SĄLYGOS

Laikyti ne aukštesnėje kaip 30 C temperatūroje.
Laikyti gamintojo pakuotėje, kad vaistas būtų apsaugotas nuo šviesos.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	 REGISTRUOTOJO PAVADINIMAS IR ADRESAS

G.L. Pharma GmbH 
Schlossplatz 1 
A-8502 Lannach 
Austrija


12.	REGISTRACIJOS PAŽYMĖJIMO NUMERIS (-IAI) 

LT/1/26/6166/001 – N30
LT/1/26/6166/002 – N60
LT/1/26/6166/003 – N90


13.	SERIJOS NUMERIS 

Lot


14.	PARDAVIMO (IŠDAVIMO) TVARKA

Receptinis vaistas


15.	VARTOJIMO INSTRUKCIJA


16.	INFORMACIJA BRAILIO RAŠTU

Aktultum 600 mg


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC: 
SN: 
NN: 


MINIMALI INFORMACIJA ANT LIZDINIŲ PLOKŠTELIŲ ARBA DVISLUOKSNIŲ JUOSTELIŲ

LIZDINĖ PLOKŠTELĖ


1.	VAISTINIO PREPARATO PAVADINIMAS

Aktultum 600 mg plėvele dengtos tabletės
acidum thiocticum


2.	REGISTRUOTOJO PAVADINIMAS

G.L. Pharma


3.	TINKAMUMO LAIKAS

EXP: mm.MMMM


4.	SERIJOS NUMERIS

Lot


5.	KITA



























B. PAKUOTĖS LAPELIS

Pakuotės lapelis: informacija pacientui

Aktultum 600 mg plėvele dengtos tabletės
tiokto rūgštis

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
-	Neišmeskite šio lapelio, nes vėl gali prireikti jį perskaityti. 
-	Jeigu kiltų daugiau klausimų, kreipkitės į gydytoją arba vaistininką.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų). 
-	Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1.	Kas yra Aktultum ir kam jis vartojamas 
2.	Kas žinotina prieš vartojant Aktultum 
3.	Kaip vartoti Aktultum
4.	Galimas šalutinis poveikis 
5.	Kaip laikyti Aktultum
6.	Pakuotės turinys ir kita informacija


1.	Kas yra Aktultum ir kam jis vartojamas

Aktultum veiklioji medžiaga – tiokto rūgštis, kuri susidaro žmogaus organizme. Ji veikia tam tikras medžiagų apykaitos funkcijas. Tiokto rūgštis pasižymi antioksidacinėmis savybėmis, kurios apsaugo nervines ląsteles nuo reaktyvių irimo produktų.

Aktultum vartojamas suaugusiųjų diabetinės nervų pažaidos (polineuropatijos) sukeltų jutimo sutrikimų gydymui.


2.	Kas žinotina prieš vartojant Aktultum

Aktultum vartoti draudžiama:
-	jeigu yra alergija tiokto rūgščiai arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės 
Pasitarkite su gydytoju arba vaistininku, prieš pradėdami vartoti Aktultum.

Gydant tiokto rūgštimi, tam tikro HLA (žmogaus leukocitų antigeno) genų rinkinio pacientai (jis dažniau pasitaiko tarp japonų ir korėjiečių, bet taip pat gali būti nustatytas europidų rasės pacientams) labiau linkę susirgti autoimuniniu insulino sindromu (gliukozės kiekio kraujyje reguliavimo sutrikimu).
Pavartojus tioktinės rūgšties, galima pastebėti neįprastą šlapimo kvapą, tačiau tai nekenksminga.

Vaikams ir paaugliams
Vaikams ir paaugliams gydyti Aktultum vartoti draudžiama, nes vartojimo šioje amžiaus pacientų grupėje nėra klinikinio patyrimo.

Kiti vaistai ir Aktultum
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui. 

Aktultum gali neutralizuoti kartu vartojamos cisplatinos (vaisto vėžiui gydyti) poveikį. 

Veiklioji Aktultum medžiaga tiokto rūgštis su metalais lengvai sudaro cheminius junginius (metalų chelatus), todėl šis vaistas neturėtų būti vartojamas kartu su metalų sudėtyje turinčiais junginiais (pvz., geležies ir magnio turinčiais vaistais, pieno produktais, nes jų sudėtyje yra kalcio). Jeigu Aktultum išgeriama 30 min. prieš pusryčius, geležies ir magnio turinčius vaistus galima gerti per pietus arba vakare.

Aktultum gali sustiprinti kartu vartojamų insulino ir geriamųjų vaistų nuo cukrinio diabeto gliukozės koncentraciją kraujyje mažinantį poveikį, todėl rekomenduojama reguliariai tikrinti gliukozės koncentraciją kraujyje, ypač pradedant gydymą Aktultum. Kad būtų išvengta hipoglikemijos simptomų, pavieniais atvejais būtina mažinti insulino arba geriamųjų vaistų nuo cukrinio diabeto dozę pagal Jūsų gydytojo nurodymus.

Aktultum vartojimas su alkoholiu
Reguliarus alkoholio vartojimas yra svarbus neuropatinių ligų atsiradimo ir progresavimo rizikos veiksnys, todėl neigiamai veikia Aktultum veiksmingumą. Dėl šios priežasties pacientams, sergantiems diabetine neuropatija, rekomenduojama kuo labiau vengti alkoholio vartojimo. Toks nurodymas tinka ir pertraukoms be gydymo.

Nėštumas, žindymo laikotarpis ir vaisingumas
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Aktultum negalima vartoti nėštumo laikotarpiu, nebent gydytojas nuspręstų, kad gydymas yra būtinas. 

Jūsų gydytojas taip pat patars, ar turėtumėte žindyti kūdikį, atsižvelgdamas į žindymo naudą Jūsų vaikui ir gydymo Aktultum naudą Jums.

Vairavimas ir mechanizmų valdymas
Aktultum gali turėti įtakos gebėjimui vairuoti ir valdyti mechanizmus. Jei pasireiškia jo šalutinis poveikis svaigulys arba kitoks centrinės nervų sistemos sutrikimas, turite vengti veiklos, kuri reikalauja didesnio dėmesio, pvz. vairuoti, valdyti mechanizmus ar pavojingus įrankius.

Aktultum sudėtyje yra laktozės
Aktultum sudėtyje yra laktozės (2,97 mg kiekvienoje tabletėje). Jeigu gydytojas yra Jums sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.


3.	Kaip vartoti Actultum

Visada vartokite šį vaistą tiksliai, kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką. 

Jeigu nepaskirta kitaip, rekomenduojama gerti po vieną Aktultum plėvele dengtą tabletę (600 mg tiokto rūgšties) per parą. 

Aktultum plėvele dengtą tabletę reikia nuryti nesukramtytą su nedideliu skysčio kiekiu, nevalgius. Vartojimas kartu su maistu gali sumažinti tiokto rūgšties absorbciją. Todėl visą paros dozę rekomenduojama išgerti pusvalandį prieš pusryčius, ypač tiems pacientams, kuriems būdingas lėtesnis virškinimas.
Kadangi periferinė polineuropatija yra lėtinė liga, todėl Aktultum gali prireikti vartoti ilgai. 

Jeigu manote, kad Aktultum veikia per stipriai arba per silpnai, kreipkitės į gydytoją arba vaistininką.

Ką daryti pavartojus per didelę Aktultum dozę

Pavartojus didelę dozę gali atsirasti pykinimas, vėmimas ir galvos skausmas.

Pavieniais atvejais, išgėrus didesnę kaip 10 g tiokto rūgšties dozę, ypač kartu su alkoholiu, nustatyta sunkių, kartais net gyvybei pavojingų, apsinuodijimo simptomų (įskaitant generalizuotus traukulius, sunkius rūgščių ir šarmų pusiausvyros sutrikimus, sukeliančius kraujo parūgštėjimą arba sunkius kraujo krešėjimo sutrikimus).

Todėl įtarus reikšmingą Aktultum perdozavimą (pvz., pavartojus suaugusiam asmeniui 600 mg stiprumo daugiau negu 10 tablečių ar netyčia vaikui išgėrus daugiau nei 50 mg/kg kūno svorio), reikia nedelsiant kreiptis į artimiausią ligoninę, kurioje bus taikomas standartinis apsinuodijimo gydymas (pvz., sukeliamas vėmimas, išplaunamas skrandis, duodama aktyvintos anglies).

Bet kokių apsinuodijimo simptomų gydymas turi būti pagrįstas šiuolaikinės intensyviosios terapijos principais ir simptominis.

Pamiršus pavartoti Aktultum

Negalima vartoti dvigubos dozės norint kompensuoti praleistą dozę. Išgerkite sekančią dozę įprastu laiku ir tęskite Aktultum vartojimą laikantis gydytojo nurodymų.

Nustojus vartoti Aktultum

Nenutraukite Aktultum vartojimo, prieš tai nepasitarę su gydytoju, kitaip Jūsų ligos simptomai gali pablogėti.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· svaigulys,
· pykinimas.

Labai reti šalutinio poveikio reiškiniai (gali pasireikšti rečiau kaip 1 iš 10 000 asmenų):
· vėmimas, skrandžio ir (arba) pilvo skausmas, viduriavimas, skonio jutimo sutrikimas,
· galvos skausmas, prakaitavimas, neryškus matymas,
· alerginės reakcijos (odos išbėrimas, dilgėlinė, niežulys),
· gliukozės koncentracijos kraujyje sumažėjimas dėl pagerėjusio gliukozės įsisavinimo. Tokiais atvejais stebėta į hipoglikemiją panašių simptomų, pavyzdžiui, svaigulio, smarkesnio prakaitavimo, galvos skausmo ir regos sutrikimų.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
· gliukozės kiekį kraujyje reguliuojančių hormonų sutrikimas, dėl kurio labai sumažėja cukraus kiekis kraujyje (autoimuninis insulino sindromas). 

Jei pasireiškė bet kuris iš aukščiau paminėtų šalutinio poveikio simptomų, daugiau nevartokite Aktultum. Informuokite savo gydytoją, kuris nuspręs, ar simptomai yra sunkūs, ir ar reikia imtis tolesnių tinkamų priemonių.

Pasireiškus pirmiesiems alerginės reakcijos simptomams, nutraukite šio vaisto vartojimą ir nedelsdami kreipkitės į gydytoją.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Aktultum

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 30 C temperatūroje.
Laikyti gamintojo pakuotėje, kad vaistas būtų apsaugotas nuo šviesos.

Ant dėžutės ir lizdinės plokštelės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Aktultum sudėtis
· Veiklioji medžiaga yra tiokto rūgštis. Kiekvienoje tabletėje yra 600 mg tiokto rūgšties.
· Pagalbinės medžiagos yra:
· tabletės branduolys: mikrokristalinė celiuliozė, mažai pakeista hidroksipropilceliuliozė, magnio stearatas, bevandenis koloidinis silicio dioksidas, talkas;
· tabletės plėvelė (Insta coat aqua III IA-III 40382 geltonasis): hipromeliozė, makrogolis 6000, laktozė monohidratas, titano dioksidas (E 171), talkas, chinolino geltonasis (E 104).

Aktultum išvaizda ir kiekis pakuotėje
Geltona, ovali, abipus išgaubta, plėvele dengta tabletė lygiu paviršiumi.

Tabletės supakuotos į tris, šešias ar devynias neparmatomas PVC/PVDC/aliuminio lizdines plokšteles, kurių kiekvienoje yra po 10 tablečių ir sudėtos į tinkamo dydžio kartono dėžutes kartu su pakuotės lapeliu.
Pakuotės dydžiai: 30, 60 arba 90 plėvele dengtų tablečių.
Gali būti tiekiamos ne visų dydžių pakuotės.

Registruotojas ir gamintojas

Registruotojas
G.L. Pharma GmbH 
Schlossplatz 1 
A-8502 Lannach 
Austrija

Gamintojas
G.L. Pharma GmbH 
Industriestrasse 1
A-8502 Lannach 
Austrija

arba

Pharmadox Healthcare Limited
Kw20a Kordin Industrial Park
Paola, PLA 3000
Malta

Jeigu apie šį vaistą norite sužinoti daugiau, kreipkitės į vietinį registruotojo atstovą:
UAB „GL Pharma Vilnius“
Tel. +370 5 2610705
El. paštas: office@gl‑pharma.lt

Šis vaistas Europos ekonominės erdvės valstybėse narėse registruotas tokiais pavadinimais:
Bulgarija, Čekija, Latvija, Lenkija, Rumunija, Slovakija, Vengrija, Vokietija: Aktultum.

Šis pakuotės lapelis paskutinį kartą peržiūrėtas 2026-10-15.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.




